Diari Oficial de la Generalitat Valenciana


Sumari del DOGV 828, del 19-05-1988 (1988/811155)

ORDRE de 15 d'abril de 1988, de la Conselleria de Cultura, Educació i Ciència, per la qual s'ofereixen ajudes per a estades de professors de nivell no universitari en universitats i centres d'investigació educativa i de perfeccionament del professorat nacionals o estrangers.
-----------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1988/04/15/(2)/dof/vci/html**

### Dades del document

Número de DOGV
:   828

Data del DOGV
:   19-05-1988

Secció del DOGV
:   DISPOSICIONS GENERALS

Número del document
:   1988/811155


Data del document
:   15-04-1988

Organisme emissor
:   Conselleria de Cultura, Educació i Ciència

Tipus de document
:   Ordre

Ordre de 15 d'abril de 1988, de la Conselleria de Cultura, Educació i Ciència, per la qual s'ofereixen ajudes per a estades de professors de nivell no universitari en universitats i centres d'investigació educativa i de perfeccionament del professorat nacionals o estrangers.  
Dins del programa de perfeccionament i actualització del professorat que la Conselleria de Cultura, Educació i Ciència porta a terme a través de la Direcció General d'Ordenació i Innovació Educativa, ocupa un paper important el fet de facilitar als professors de nivells no universitaris, d'una part, l'accés a períodes d'actualització de coneixements i l'adquisició de noves tècniques d'investigació i, d'altra banda, el contacte directe amb les innovacions que en el camp de la investigació educativa i del perfeccionament del professorat es fan tant a la resta d'Espanya com a l?estranger.  
Per tot això, i fent ús de les competències que em confereix l'article 35 de la Llei de la Generalitat Valenciana 5/1983, de 30 de desembre, del Govern Valencià  
ORDENE:  
Article primer  
S'ofereixen beques durant 1988 per a estades de professionals de l'ensenyament de nivells no universitaris en Universitats i centres d'investigació i de perfeccionament del professorat nacionals o estrangers i s'aproven les bases per les quals es regeix aquest oferiment, que són incloses en l?annex d'aquesta Ordre.  
Article segon  
Les esmentades beques seran sufragades amb càrrec a l'aplicació pressupostària 78.68.834.5 programa 423.10 del pressupost de 1988.  
DISPOSICIONS FINALS  
Primera  
Es facultada la Direcció General d'Ordenació i Innovació  
Educativa per tal que dicte totes les disposicions reglamentàries i d'altres resolucions que calguen per a l'aplicació i el desplegament d'aquesta Ordre.  
Segona  
Aquesta Ordre entrarà en vigor l?endemà de la publicació  
en el Diari Oficial de la Generalitat Valenciana.  
València, 15 d'abril de 1988.  
El Conseller de Cultura, Educació i Ciència,   
CEBRIÀ CISCAR I CASABAN  
ANNEX  
BASES PER A LA CONCESSIO DE BEQUES PER A ESTADES EN CENTRES D'INVESTIGACIO NACIONALS I ESTRANGERS  
Primera. Objecte de les beques.  
L?objecte de les beques és la realització d'un treball d'investigació o l'ampliació d'estudis en Universitats i centres d'investigació i perfeccionament del professorat nacional i estranger.  
Segona. Beneficiaris.  
Podran sol·licitar aquestes beques els professionals d'ensenyament de nivell no universitari que treballen en centres públics i concertats, així com en els sectors de la Inspecció Educativa i d'assessorament psicopedagògic de la Comunitat Valenciana.  
Tercera. Característiques de les beques.  
Les beques que s'ofereixen comprenen:  
a) Bitllet d'anada i tornada en avió entre els aeroports més propers als lloes de residència i destinació, per la ruta més directa i en classe turista.  
Es podran utilitzar d'altres mitjans de transport, sempre que l?import no supere la tarifa d'avió aplicada a cada cas i que s'haja sol·licitat i obtingut el corresponent permís de la Direcció General d'Ordenació i Innovació Educativa.  
b) Assignació mensual compresa entre 125.000 i 225.000 pessetes que serà fixada per la Comissió seleccionadora en funció del país i de la ciutat on radique el centre sol·licitat.  
c) Llicència per estudis durant el temps de possessió de la beca, si aquesta coincideix amb període de classes, per als funcionaris que perceben les seues retribucions bàsiques segons el que disposa l'article 231 de la Llei 30/1984, de Mesures per a la Reforma de la Funció Pública.  
d) Assegurança combinada d'accidents, hospitalització i intervenció quirúrgica en el país on hom posseesca la beca, amb excepció del territori nacional.  
El finançament es farà de la següent manera: el 75% de l?import total de la beca quan s'haurà resolt i el 25% restant a la presentació i aprovació per la Direcció General d'Ordenació i Innovació Educativa de la Memòria amb els resultats del treball.  
Quarta. Durada de les beques.  
Les beques tindran una durada compresa entre un mínim d'un mes i un màxim de sis mesos.  
El període d'aprofitament estarà comprés entre l'1 de juliol i el 31 de desembre de 1988.  
Els beneficiaris hauran de notificar a la Direcció General d'Ordenació i Innovació Educativa la data exacta d'incorporació al centre, en el termini màxim d'un mes a partir de la Resolució d'aquesta convocatòria. S?entendrà que qualsevol beneficiari que no s'incorpore al centre triat en la data autoritzada, renuncia a la beca.  
Cinquena. Termini i formalització de sol·licituds.  
Les sol·licituds, dirigides al Conseller de Cultura, Educació i Ciència, es podran presentar en el Registre General de la Conselleria de Cultura, Educació i Ciència, en els Serveis Territorials, en els CEPs o per qualssevol dels mitjans establerts en l'article 66 de la Llei de Procediment Administratiu.  
El termini de presentació de sol·licituds serà d'un mes a partir de l?endemà de la publicació d'aquesta Ordre en el Diari Oficial de la Generalitat Valenciana.  
A les sol·licituds se'ls adjuntarà la següent documentació, original i dues còpies:  
a) Instància de sol·licituds que s'ajustarà al model que s'indica en aquest Annex.  
b) Curriculum vitae del sol·licitant.  
c) Memòria - projecte que especifique amb detall la investigació a realitzar o el projecte d?estudis a ampliar, el centre triat i els motius pels quals ha estat triat aquest centre.  
d) Justificació que el treball a realitzar està en connexió directa amb la tasca docent que el sol·licitant està desenvolupant i que en suposa una millora.  
e) Certificat que acredite suficientment el coneixement de l?dioma del país del centre triat.  
f) Acreditació de l'admissió en el centre triat o, si s'escau, compromís formal de sol·licitar-la.  
La no presentació del document d'admissió al centre abans d'incorporar-s'hi serà motiu d'anul·lació de la concessió de la beca.  
g) Declaració jurada sobre les beques i ajudes rebudes durant els darrers cinc anys.  
Sisena. Selecció de sol·licitants.  
La selecció dels sol·licitants la realitzarà una Comissió presidida pel Director General d'Ordenació i Innovació Educativa, o per la persona en la qual delegue, i la formarà:  
- El Cap de l'Area de Personal o persona en qui delegue.  
- Els Directors dels Serveis Territorials d'Educació o les persones en qui deleguen.  
- El Cap del Servei de Formació del Professorat o persona en qui delegue.  
- El Cap del Servei d?Avaluació i Inspecció o la persona en qui delegue.  
- El Cap del Servei d'Ordenació Acadèmica o persona en qui delegue.  
- Un professor en actiu d'un centre d'ensenyament no universitari.  
Hi actuarà com a Secretari un funcionari de la Direcció General d'Ordenació i Innovació Educativa, designat pel Director General.  
La Comissió tindrà facultats per tal de resoldre tots els dubtes que sorguesquen en la interpretació de les bases, així com la possibilitat d'entrevistar els sol·licitants si ho considera oportú.  
La Comissió elevarà proposta al Conseller de Cultura, Educació i Ciència per a la Resolució Final i la posterior publicació en el Diari Oficial de la Generalitat Valenciana.  
Setena. Criteris de selecció.  
A) Qualitat i interés del treball a realitzar d'acord amb les següents prioritats: (fins a 5 punts)  
- Investigacions, estudis o treballs de caràcter pedagògic i didàctic, principalment referits a les diferents propostes curriculars dels distints nivells educatius (Educació Infantil, Primària, Secundària i Educació Permanent d?Adults), de cara a la pròxima generalització de la Reforma en el Sistema Educatiu.  
- Investigacions, estudis o treballs en centres de formació del professorat.  
- Estudis de caràcter teòrico-pràctic sobre utilització de materials didàctics d'aplicació en l'aula.  
- Perfeccionament metodològic en l?especialitat del sol·licitant.  
b) Grau de coneixement de l'idioma del país que se sol·licita (fins a 1 punt).  
c) Adequació entre el treball a realitzar, el període d'aprofitament de l'ajuda i les característiques del centre sol·licitat (fins a 2 punts)   
d) Claredat i concreció en el disseny de la investigació (fins a 1 punt).  
e) Curriculum vitae (fins a 2 punts).  
Vuitena. Obligacions dels becaris.  
a) Complir amb aprofitament les distintes etapes del pla de treball proposat.  
b) Trametre al Servei de Formació del Professorat de la Direcció General d'Ordenació i Innovació Educativa la memòria amb els resultats del treball realitzat en el termini d'un mes des de l'acabament del període de possessió de la beca.  
c) Notificar al Servei de Formació del Professorat l'arribada al centre de destinació, indicant-hi la seua adreça particular, així com qualsevol canvi de residència o viatges, i demanar amb la suficient antelació el corresponent permís per a fer-ho.  
d) Fer constar en qualsevol publicació que resulte d'aquest treball que aquest ha estat realitzat aprofitant una beca de la Conselleria de Cultura, Educació i Ciència de la Generalitat Valenciana. Així mateix haurà de trametre a la Direcció General d'Ordenació i Innovació Educativa un exemplar de la publicació.  
e) En cas d'incompliment d'alguna de les obligacions anteriorment ressenyades, la Direcció General d' Ordenació i Innovació Educativa podrà rescindir la beca, així com exigir la devolució de les quantitats percebudes.  
MODEL D?INSTÀNCIA  
DADES PERSONALS  
Nom Cognoms   
NRP Especialitat DNI   
Adreça particular DP Localitat   
Província Telèfon   
DADES PROFESSIONALS  
Nom del Centre   
Nivell Educatiu Adreça Localitat   
Província DP Telèfon   
DADES DEL CENTRE QUE SOL·LICITA  
Nom Adreça   
Localitat País DP   
DURADA DE LA BECA  
Temps Data de començament de la beca   
DADES BANCÀRIES  
Entitat Agència Localitat   
Núm. c/c llibreta   
Vol prendre part en l?oferiment de beques per estades de professors de nivells no universitaris i es compromet, en cas de concessió, a complir els requisits de la Convocatòria.  
 València, d de 1988  
Hble. Sr. Conseller de Cultura, Educació i Ciència. Av. Campanar, 32 - 46905 VALÈNCIA.


Còpia Permalink ELI